Bucksi sigurno idu u doigravanje (10/4/03) - 2003-04-10
Vodeći strijelac u pobjedi Bucksa nad Clippersima bio je Toni Kukoč
NBA liga: Milwaukee Bucksi su sigurno u playoffu nakon što su svladali L.A. Clipperse, a nakon što su Washington Wizards izgubili na domaćem terenu od Boston Celticsa. Vodeći strijelac u pobjedi Bucksa bio je Toni Kukoč: za 32 minute igre Toni je dao 26 koševa uz sedam skokova, osam asistencija i dvije ukradene lopte. Još je jedan hrvatski košarkaš dobro igrao u ovom kolu. Gordan Giriček je u pobjedi svog Orlanda nad Torontom sudjelovao s 14 poena, šest skokova i dvije asistencije. Naravno, prvo ime ovog susreta bio je fenomenalni Tracy MxcGrady s 37 koševa. Ostali rezultati: Atlanta je svladala New Jersey, Detroit je bio bolji od Chicago Bullsa, New Orleans Hornets su lako svladali Cleveland. San Antonio je bio bolji od Portlanda, Utaj Jazz od Houstona, a Phoenix je pobijedio vodeću ligašku momčad Dallas Mavericks. Igrač utakmice Panny hardway koji je postigao svoj prvi triple-double nakon više od godinu dana. Njegov je učinak: 10 koševa, deset skokova i deset asistencija. Shaw Marion je postigao 31 poen uz 15 skokova. U posljednjoj utakmici Seattle Sonics su svladali Minnesotu, a prvo ime susreta bio je Ray Allen s 33 koša. U poražnoj momčadi Kevin Garnett je ubacio 29 poena, 18 skokova i sedam asistencija.